शायरी मन से अहसास करने की विद्या
शायरीमन से अहसास की जाने वाली विद्या है। यह अदबी शहर है। जहां भाषायी भाईचारा तो है ही, युवा पीढ़ी भी अपनी परम्परा को आगे बढ़ रही है।
यह बात वरिष्ठ शायर आलोचक साबिर हुसैन ‘रईस’ ने कही। अवसर था वरिष्ठ शायर शमशुदीन ‘साहिल’ और युवा शायर कासिम बीकानेरी की पुस्तक ‘मेरी अपनी भी एक दुनिया है’ गजल संग्रह के लोकार्पण का। प्रज्ञालय संस्थान और बीकाणा आईटीआई के संयुक्त तत्वावधान में नरेंद्र ऑडिटोरियम में हुए लोकार्पण समारोह के अध्यक्ष वरिष्ठ साहित्यकार लक्ष्मीनारायण रंगा ने कहा, बीकानेर के वरिष्ठ शायर शमशुदीन ‘साहिल’ और युवा शायर कासिम बीकानेरी की इस पुस्तक की शायरी मानवीय पीड़ा, प्रकृति, सामाजिक विडंबनाओं और साम्प्रदायिक भाईचारे के ताने-बाने को अपने शिल्प के अनूठे अंदाज में बुनती हैं। संयोजक कथाकार कमल रंगा ने कहा, दो रचनाकारों की एक साथ प्रकाशित पुस्तक नगर में उर्दू अदब का प्रथम संग्रह है। इस संग्रह के माध्यम से नगर की साहित्यिक विरासत में इजाफा हुआ है। कथाकार मालचंद तिवाड़ी ने कहा कि युवा शायर कासिम बीकानेरी से नई संभावनाओं के साथ उर्दू अदब में काम करने की उम्मीद रखते है। वहीं वरिष्ठ शायर ‘साहिल’ को सुनाना एक सृजनात्मक अनुभव है। समारोह में विशिष्ट अतिथि शमीम बीकानेरी ने भी विचार रखे। पुस्तक पर पत्र वाचन जोधपुर से आए कवि अनिल अनवर और मोहम्मद अब्दुल वाहिद ने किया। समारोह में विद्या सागर आचार्य, सरल विशारद, मधु आचार्य, सुरेश हिन्दूस्तानी, इकबाल हुसैन, संजय पुरोहित, डॉ. चंचला पाठक आदि शामिल हुए।
नरेन्द्रसिंह आूडिटोरियम में मेरी अपनी भी एक दुनिया है का लोकार्पण करते अतिथि।
hin_Deva hin_Deva hin_Deva hin_Deva